text: Udenrigsministeren i Kolding: Bliv bedre til eksport
  22 september 2015 kl. 06.21
  Udenrigsminister Kristian Jensen (V) opfordrer virksomheder til at tænke mere i eksport. Tirsdag besøger han Kolding i anledning af Dansk Eksportdag.
  De danske virksomheder bør tænke mere i eksport. Sådan lyder meldingen fra udenrigsminister Kristian Jensen (V), som i dag holder tale i Kolding i anledning af Dansk Eksportdag.
  En koldingensisk virksomhed, som medvirker i dag, er C2it, som netop vil til udlandet med et nyt IT produkt til skoler, som skal gøre det nemmere for lærere og elever at interagere med hinanden.
  - Vi ærgrer os over, at vi ikke kom ud over landets grænser noget før. Det er gået op for os, at internetbaserede virksomheder kan række langt ud over Danmarks grænser, siger direktør Michael Skovsgaard til TV SYD.
  Til tirsdagens arrangement med udenrigsministeren i Kolding deltager cirka 200 virksomhedsledere og ansatte til konferencen.
  Lydniveauet er højt til #dkeksportdag i #Kolding. 400+ møder mellem ambassader og virksomheder. #dkeksport #dkbiz pic.twitter.com/5R9EsGxZH1
  
  